Kot ogenj in morje, kot črna in bela, kot sonce in luna,
tako različna sta si tudi Ferhat in Aslı.
Vsi želimo čutiti, da resnično živimo,
se spremeniti za ljubezen in z nekom postati eno.
Pozdravljeni. - Krizanteme. - Kar vzemite.
Uživajte ob njih. - Uspešen dan vam želim.
Tecite, ustrelili so ga!
Stojte, stojte, ne dotikajte se ga!
Zdravnica sem! Odmaknite se! Dajte no.
Luna ne zdrži vročine sonca,
bela potemni pod temo črne,
ogenj pa se ukloni pred mrzlim morjem.
Ferhat zmore premagati vse, ne pa tudi ovir do ljubezni.
Ko se ljubezen zdi nemogoča,
opeče duše tistih, ki se ne spremenijo,
in jim vlada, vse dokler ji ne ubežijo.
Ljubezen je edini zapor, v katerega smo radi ujeti.
ČRNO-BELA LJUBEZEN
1. DEL
PRINC NI LJUBIL PRINCESE
Brat. Kaj si pa naredil?
Vse najboljše, Aslı.
Bratova rožica.
Kdaj si vstal, da si vse to pripravil? Nič nisem slišala.
Težko je bilo. Niti jajc ne znam streti, ker si me tako razvadila.
Sedi na čelo mize.
Praviš, naj se poročim. Katera bo zame bolje skrbela od sestre?
Nobena ne bo tako dobro kot jaz. Moj brat je kralj.
Krasen zajtrk si pripravil, hvala.
Zahvala gre najinim staršem.
Rodila si se in postala moja sorodna duša.
Ko bi bili vsaj starši še živi. Strašno bi bili ponosni nate.
Zakaj zdaj to govoriš?
Ti si mi bil mama in oče, ti si me vzgajal, me učil.
Je še kateri brat tako poskrbel za sestro?
Ne govori tega. - Zakaj pa ne?
To je resnica. Danes sem tukaj zaradi tebe, brat.
Veš, da ne maram takšnih pogovorov. In nisi samo moja sestra.
Tudi moja sorodna duša si. - Ti pa moja.
Kaj bi še moral narediti? - Naliti čaj. - Ne čaj.
Kaj je?
Od brata si dobila rojstnodnevno darilo.
Ne bi bilo treba. - Kar si lahko privoščim s policijsko plačo.
In sploh ni darilo.
PRINC NI LJUBIL PRINCESE
Ti ni všeč? - Seveda mi je. Navdušena sem.
Hvala.
Upam, da ti naslednje leto prinese srečo.
Da se boš zaljubila in dobila družino.
Je to tvoja edina skrb?
Dobro.
Nekaj sem te želela vprašati.
Bo nocoj praznovanje rojstnega dneva? - Ja.
Nekoga bi ti rada predstavila.
Kdo je? - Ne smeš se jeziti.
Nasmešek.
Ime mu je Sinan. Zdravnik je. Kot jaz.
Nekaj časa sva že par in rada bi ti ga predstavila.
Rad bi, da se čim prej poročiš, rad bi bil stric, ampak...
Če je ta moški zoprn, se nočem družiti z njim.
Mojbog, najprej ga spoznaj. Ne imej toliko predsodkov.
Pozabi.
Brat, kaj je na štedilniku? - Klobase.
Klobase se bodo zažgale, zažgale se bodo.
Punca. Punca.
Kaj lahko prinesem svoji lepi punci?
Moja lepa punca. Moja lepa punca.
Kje je? Kje je? Kje je?
Pridna si, punca.
Namık čaka v bolnišnici.
Brat je bil zelo vesel, ko je slišal, da prideš, Sinan.
Povedala sem mu tudi, da navijaš za Beşiktaş.
Kaj je narobe, si jezen name?
Živčen sem zaradi srečanja s tvojim bratom.
Rekla si, da je policist.
Policist je, ne žre ljudi. Ne skrbi, všeč si bosta.
Če ti tako rečeš. - Upam, da bo lahko prišel.
Pazi, kod voziš! - Preklet bodi!
Obleko ti je uničil. - V omarici imam rezervno, preoblekla se bom.
Rojstni dan imam, naj nama to ne pokvari dneva.
Tudi mene je zmočil. In umazal. - Mene tudi.
Najlepša hvala, najlepša hvala.
Včasih so bolne ljudi metali v morje,
človek ni pomagal človeku. Hvalabogu so drugi časi.
Z drugimi delimo, kar nam Bog da.
To dela tudi dr. Ebru.
Ko je bila v sirotišnici, smo ji dali štipendijo.
Zahvalila se nam je tako, da je postala zdravnica.
Prijaznost je nalezljiva. Vsi imamo v srcu angele.
Angeli pa so tudi v naši bolnišnici.
Nevrokirurginja Aslı Çınar.
Hvaležen sem ji za vse, kar naredi. - Malenkost.
Preveč govorim.
Upam, da bomo lahko naredili čim več za svoje paciente.
G. Namık.
Manj besed. - Ves čas poslušam, da moram biti tiho.
Je Ferhat prišel. - Prišel je.
Počakajte me tukaj.
Ovaduh je bil v pisarni.
Pustil je denar in delnice, je pa vzel moj računalnik.
Nič ni bilo na njem, ne?
Ferhat, vse shranjujem in vse je na računalniku.
Kaj smo prodali in komu, koliko denarja smo dobili.
Vse je zapisano.
Kje je Âdem? - Za to tudi gre. Pobegnil je, ne najdemo ga.
Tat je bil v pisarni in odnesel podatke,
ta baraba je pa pobegnila.
Potem je Âdem ovaduh.
Si prepričan?
Kaj bova naredila, kako ga bova našla?
Vedno poskrbim za previdnostne ukrepe, stric.
Kaj je, sinko?
Najdemo lahko vsakega, ki nam obrne hrbet.
Nisem ti kar tako rekel, da mu podari uro, stric.
Poglejva, kje je Âdem.
Brat, tukaj ne smeš parkirati. - Na pogreb se mi mudi. - Brat.
Pridi, fant, dol. - Kaj se dogaja?
Sinko, vzemi. - Kaj je to? - Kako ti je ime? - İlker.
Vzemi računalnik in ga skrij. Pozneje ga bom prišel iskat.
Nikomur ničesar ne povej, prav? Ubogaj me in veliko boš zaslužil.
Sva dogovorjena? - Sva. - Odlično.
Pridi na postajo Haydar Paşa, imam ga.
Ferhat, nič ti nočem narediti, zato raje pojdi.
Potem mi pa povej, Âdem, kje je računalnik.
Ferhat, sinko, si že kdaj videl, da sem kaj priznal?
Si že kdaj videl, da nisem dobil, kar sem hotel, Âdem?
Potem se bo tokrat zgodilo prvič.
Je mrtev? - Zaenkrat je še živ.
Računalnik? - Ne.
Ne se hecat.
Na kmetijo.
Jaz ga bom odpeljal. - Na ladjico pojdi.
Vse preišči. Mogoče je kje skril računalnik.
In veterinarju naroči, naj pripravi sobo.
Po zdravnika grem in pridem.
Imam ga.
Izrezala bom tumor, ti boš pa zašil, v redu?
Utrip je začel padati. - Naredi, kot sem rekla.
Takoj, skalpel.
Ne bo ti uspelo. - To misliš ti.
Službo doživljaš preveč čustveno, Aslı.
Danes si imela srečo, ne bo pa vedno tako.
Držati se moraš pravil.
Čustva so mi bila vedno dober smernik, Selim.
Če me bodo kdaj zavedla, se bom spomnila tvojih besed, ne skrbi.
Kako mi je Âdem lahko to naredil?
Hranil sem ga. Kako je mogel?
Pomiri se.
Zbrati se morava in se rešiti iz te godlje.
Kdor je ukradel računalnik, je že naredil kopije vsega.
İdil, zavaroval sem se s posebnim programom.
Niti ene fotografije na računalniku ni mogoče kopirati, ampak...
Ferhat. Si našel računalnik?
Najti ga moramo, preden odkrijejo geslo.
Ne, ustreljen je bil, preden je lahko povedal.
Dobrega kirurga rabim. Povej mi ime.
Nekoga, ki ne bo izdajal.
Ebru. Naša štipendistka.
Nikogar nima in jo bomo lahko nadzirali.
Naredila bo, kar bomo rekli, in ničesar ne bo raziskovala.
Dobro.
Ebru, kaj se je zgodilo?
Aslı, obvestili so nas o nesreči. Voznik je obtičal v tovornjaku.
Reševalci ne morejo pomagati, kirurga rabijo in me čakajo.
Kako boš takšna delala? Visoko temperaturo imaš.
Ja, ne počutim se dobro. Greš namesto mene? - Seveda.
Srečno pri delu. - Gdč. Ebru? - Ja. Je kraj nesreče blizu?
Pojdiva. - Tukaj.
Hvala.
Srečno.
Dovolj je, da se usoda tako odloči,
in življenje te kot veter pesek nekam odnese.
Misliš, da je naključje. Čas se ustavi in ljubezen se začne.
Vsaka ljubezen ima svojo usodo.
Nekatere se rodijo, rastejo in umrejo.
Druge pa preživijo.
Ranjeni ste.
Kakšna rana je to?
Opravičujem se vam.
Kakšna rana je to? Zašiti jo moram.
Prosim. - Meni dajte.
Kako mislite? Jaz bom. - Ne dotikajte se me.
Ne maram, da se me kdo dotika.
V redu, ne bom se vas dotikala.
Kako lahko to delate brez anestezije in sami? Ne boli?
Ferhat.
Udariti bi ga moral nazaj. Kaj si čaka, novo modrico?
Braniti bi se moral. To delajo pravi moški.
Ne glej me tako.
Tvoj sin bo postal enaka reva kot ti. Sramota.
Pogumni moj, ne bodi kot brat. Vedno se moraš braniti, prav?
Pojdiva k jezeru. Pridi.
Pridi, pridi, pridi.
Bil je moški, ki je opazoval škorpijona lesti v vodo.
Dal mu je roko, da bi mu pomagal.
In škorpijon ga je pičil.
Še enkrat mu je dal roko v želji, da bi mu pomagal.
Ampak škorpijon ga je spet pičil.
Kmeta, ki sta bila z njim, sta mu rekla, naj ga pusti,
če ga vsakokrat piči. Moški se je smejal in rekel:
Da piči, je v naravi škorpijona.
V moji naravi pa je, da imam rad.
Na svetu so dobri in slabi ljudje.
Če ljudi udariš, boš tudi ti slab.
Na takšen način bodo svet preplavili slabi ljudje.
Rešitev ni, da udariš vsakega, ki te udari.
Bolje je nastaviti drugo lice.
Vedno bodi takšen, vedno izberi dobro.
Vzemi.
Oče, ampak tvoja je. - Ne, odslej je tvoja.
V redu? - V redu.
Pridi. - To boli, oče. - Seveda, če si ranjen.
Naj boli.
V resnici človeka vedno boli duša.
Res? - Ja.
Ne imej kamna namesto srca. Trpi.
Moški, ki se nauči trpeti, bo lahko zdržal vsako rano.
Čestitati vam moram. Resnično ste dobri.
Namesto reševalec bi lahko bili kirurg.
Kje ste se ranili? Na kraju nesreče?
Sva se kdaj videla v bolnišnici? - Ne.
Delate v Çapi?
Kako vam je ime? Morate imeti ime.
Ne bova dovolj dolgo skupaj, da bi ga izvedeli, doktorica.
Kje sva? Kaj je to?
Kje je kraj nesreče?
Kam sva prišla? - K pacientu.
Kje sva? Kje je pacient? - Pridite, tam.
Kako tam? Kje je kakšno vozilo?
Sem omenjal prometno nesrečo, doktorica?
Rekli so mi, da gre za prometno nesrečo.
In da je poškodovani obtičal v vozilu.
Kdor je to rekel, se je motil. Nobene prometne nesreče ni.
Pridite. - Samo malo, samo malo.
Ne delate v isti bolnišnici? Kako ste vedeli?
Kaj se dogaja? Niste zdravnik? - Možakar notri umira.
To mi ni všeč. Pritožila se bom pri vodstvu bolnišnice.
Najprej ga pozdravite, potem boste govorili.
Vse je pripravljeno za operacijo.
Vseeno preglejte. Če kaj manjka, bomo prinesli.
Ste zmešani?
Zakaj ta moški ni v bolnišnici?
Odstranili boste kroglo in ga ohranili pri življenju.
Tu se dogaja nekaj kaznivega, ne?
Možakar bo umrl, če ga ne odpeljete v bolnišnico.
Operirajte ga. Plačali vam bomo, kolikor boste rekli.
Ne delam nezakonitih operacij za denar.
Predstojnika bom poklicala. Kdo ste?
Kako ste me lahko pripeljali sem? Kje ste dobili reševalno vozilo?
Kje je reševalno vozilo?
Notri imam torbo.
Ne vem, kdo ste, če pa me takoj ne odpeljete od tod,
boste v hudih težavah, ker je moj brat policist.
Vaš brat je policist? - Tako je.
Vam ni ime Ebru? - Ne, Aslı.
Kam greste? Kam greste?
Zmešalo se mi bo, zmešalo se mi bo.
Kako si lahko pripeljal napačno zdravnico? To ni Ebru.
Vprašal sem jo, ali je Ebru, in rekla je ja.
Takoj hočem svojo torbo! - Ne vpijte.
Takoj! - Ne vpijte.
Ebru bi morala biti v vozilu, ne vi. Zakaj ste prišli vi?
Bolna je. Pomagati sem ji želela, naletela sem pa na vas.
Če ste hoteli pomagati, potem pomagajte.
Kdo ste in kdo so ti ljudje?
Ničesar ne bom naredila, dokler tega ne izvem.
Očitno ne bom dobila smiselnega odgovora.
V nič me ne boste prisilili. Odhajam.
Kaj je to? - Doktorica.
Doktorica, če odidete, bo moj oče umrl.
Prosim?
Res? Zelo mladega očeta imate.
Na vasi se mladi poročamo, doktorica. Niste z dežele?
Zakaj tukaj? Zakaj očeta niste peljali v bolnišnico?
Moj 14- letni nečak ga je po nesreči ustrelil.
Če ga peljem v bolnišnico, se bo vpletla policija
in otrok bo šel v zapor. Tega ne morem dovoliti.
Boste mojega očeta pustili umreti?
Ste ukradli reševalno vozilo? Kdo vam je povedal za Ebru?
V bolnišnici imam sorodnike. - Koga? - Ni pomembno, koga.
Moj oče umira, vi pa me zaslišujete.
Ga boste operirali ali ne?
Hipokratova prisega velja samo v bolnišnici, doktorica?
Oče mi je umrl na rokah, ker ni bilo zdravnika.
V redu?
Če tega ne bi doživela, me nihče ne bi prisilil, da ostanem tukaj!
Razumete? Niti vi!
Umaknite se!
Kaj se dogaja? Zakaj si lagal zdravnici?
Da ne bi imeli težav. Naj opravi svoje in odide.
Ste zdravnik? - Veterinar sem.
Vseeno mi boste lahko pomagali.
Kje ste dobili vse to? - Vedno imamo vse tukaj.
Ste to naredili vi? - Ja.
Utrip pada in čim prej morava ukrepati.
Sterilizirajte inštrumente.
Rešila bom vašega očeta, prav?
Težko bo, ampak ga bom. - Usoda.
Nikomur ni mogoče spremeniti usode.
Sodite o nečem, česar ne poznate.
Upam, da vam ne bo dano izvedeti, kaj pomeni izgubiti očeta.
Dobro delajte.
Zdravo, Mehmet. - Zdravo, brat.
Še vedno vsako jutro piješ čaj.
Naj ti gre prodaja dobro. - Hvala. - Si dobro? - Sem.
Daj mojemu fantu, kar hoče. - Bodo tri kepice dovolj? - Ja.
Denar sem dal sem. - Celo bogastvo.
Pazi nase in veliko prodaj. V salon grem. Ne obiraj se.
Srečno. - Hvala.
Mali.
Nekje tukaj je brivec Necdet Aslan. Ga poznaš?
Ja, to je moj oče. Tam je.
Ste vi Necdet Aslan?
Ja, sem.
Oče!
Oče, oče, oče! Ne umri, oče!
Pomagajte mi! Pomagajte mi! Oče, si dobro?
Oče, prosim, ne umri. Oče, ne umri, ne umri.
Brat Necdet. - Oče, ne umri, oče, ne umri.
Naj nekdo pokliče reševalce! Takoj!
Oče!
Je prišlo reševalno vozilo? - Nisem ga videla.
Hülya, ne plačujem te samo za kuhanje čaja,
tudi opazovati moraš. - Opravičujem se.
Če se ne bi vtikala v moje zadeve, bi videla vse.
Ne delaj, kar se od tebe ne zahteva.
Opravičujem se, gospa.
Gülsüm.
Kaj to pomeni?
Ti ni všeč obleka, ki jo je poslala gdč. Nur?
Gülsüm, spet ješ.
Še malo, pa boš kot sod.
Ne bom šla. - Ne govori tega.
Stric Namık bo strašno jezen. Odprl je novo krilo bolnišnice.
Vse je povabil na zabavo ob otvoritvi.
Kljub sporu s teto Handan bom šla.
Greš, ker nočeš nikjer manjkati. - Tudi ti moraš iti.
Gülsüm, dovolj je, dovolj. Kaj ti je?
Včasih si začela hujšati, če si se zredila za eno kilo,
zdaj se pa več ne brzdaš. Jutri bova šli k zdravniku.
H kakšnemu zdravniku? Lačna sem in zato jem.
Pa še slabe volje sem. - Kaj ti ni prav, otrok?
Na pregled bova šli. Mogoče je kaj narobe,
mogoče si bolna. Strah me je. Tvoj trebuh je vedno večji.
Kaj se dogaja?
Sinko, kdo je klical reševalce? Se je komu kaj zgodilo?
Vse je dobro.
Te je skrbelo za naju? Si prišel, ker si naju pogrešal?
Nimam časa za klepet. - Prav imaš, veliko dela te čaka.
Avto čaka. - Kam pa greva? - V vilo, k stricu.
Gremo tako zdaj? - Pohiti, stric čaka.
Mi lahko razložiš, zakaj morava oditi?
Sem že kdaj razlagal? Če rečem, da gresta, potem gresta.
V slabih odnosih sem s Handan.
Dva meseca nisem stopila v tisto hišo.
Danes bom tam pet minut, ker stric Namık vztraja.
Tam boš ostala.
Gülsüm, dovolj je, dovolj. Slišala si brata, vstani.
Bog naj te kaznuje.
Si ga našel? - Ne.
Nisem ga našel. Povsod sem iskal.
Pozabimo na računalnik. - Si pregledal kamere na ladjici?
Kapitana moram prepričati, da mi pokaže posnetke. Jutri bom. - Daj.
Kako je Âdem? - Operira ga.
Dolgo že dela pri nas. Kako je mogel?
Je povedal za koga dela?
Ne. Ustreljen je bil, preden je lahko odprl usta.
Eden od kandidatov za župana stoji za tem.
Ali pa trenutni župan Zafer.
Nam kaj morejo? - Ne morejo.
Ne morejo, ampak tega ne vedo.
Pojdi v podjetje in poskrbi za pošiljko.
Odpravil se bom.
V redu, ljubica, poklical te bom, ampak zdaj moram pa prekiniti.
Kje je moja torbica? Telefon potrebujem.
Z mojim bratom se pogovorite. - Kaj se je zgodilo?
Družino moram obvestiti in rabim telefon. - Končajte delo.
Ne izgubi živcev.
Dobrodošli.
Kje si? Vsi bodo kmalu tukaj. - Deniz, ne bom mogla priti.
Kaj se je zgodilo? - Nujno operacijo imam.
Zavleklo se bo, ne čakajte me.
Proslaviti smo želeli, razrezati rojstnodnevno torto.
O kakšnem proslavljanju govoriš? Za človeško življenje gre.
Mogoče boš pa hitro končala. - Sporočila ti bom, če bom.
Doktorica, nekaj se dogaja.
Zabava je odpovedana. - Zakaj?
Aslı ima operacijo. - Se hecaš? - Veš, kakšno službo ima.
Ne more operirati kdo drug? Je Aslı edina, ki to zna?
Nisem je vprašala.
Zakaj je poklicala tebe in ne mene?
Ne vem, Sinan. Lahko jo pokličeš in vprašaš.
Bog se je s sinovoma ponorčeval z menoj.
Yiğit je odšel in postal sovražnik.
Ferhat naj bi bil z mano, v bistvu pa je še dlje od pobeglega sina.
To je v človeški naravi. Vse daš, dobiš pa nič.
Veliko težav imamo, zato bodi prizanesljiva do Ferhata.
Ne morem biti, ker moram iz hiše.
Povej mi, kdo je bil v reševalnem vozilu?
Nekdo, ki hoče Namıku preprečiti, da bi bil izvoljen.
Potem pa pojdimo.
Gülsüm sem morala čakati. Ni normalna.
Ferhat se je odmaknil. Računam na tvojo pomoč.
Pozneje se pogovoriva, mama Yeter.
Še vedno niste šli? - Saj gremo, Ferhat.
Vsi možje naj preiskujejo Âdema. - Yusuf in fantje so se že lotili.
Njegovo družino je treba preiskati, hišo.
Odpeljal ju bom in pridem nazaj.
Kako gre?
Doktorica je strašno pametna. Ta bi oživila tudi mrtvega.
Pogledat grem, ali kaj rabi. - Kam greš?
Nisva midva tukaj, če bi kaj rabila?
Nikomur ni dovoljeno hoditi noter.
Sem jaz kdorkoli?
Kaj delate? Kaj gledate? Takoj ven.
Sporoči mi, ko bo konec operacije.
Zraven bom, ko boste zasliševali Âdema.
V redu.
Kakšne volje je.
Kaj še?
So naročene orhideje prispele?
So, kmalu jih bomo dali na mize. - V redu.
Za goste, ki bodo želeli sedeti, so naročeni visoki stoli.
So že tu? - Očitno so pozabili nanje in jih bodo še poslali.
Upam, da ne prepozno. - Brez skrbi, gdč. İdil.
Ga. Handan. - İdil, kako si lepa. Dobrodošla.
Hvala. - Prišla sem preveriti, ali je vse nared za zabavo.
Ko sem slišala, da je tukaj İdil, sem si rekla, da sem povsem odveč.
Bog ne daj. - Ne gre samo za to, da poskrbiš za vse,
tudi spoštljiva si in ženstvena.
Vse, česar se lotiš, je lepo narejeno. - Hvala.
Na poti sem je.
Vzela je stvari in bo ostala za stalno.
Ne morem se je veseliti, ampak... - Kdo je na poti?
O Yeter govorim.
Res?
Dva meseca ni prišla v vilo.
Vem, da že dva meseca ni stopila v hišo.
Zabave ne bi zamudila. Prišla bo, čeprav se ne razumeva.
Ona ne mara nikogar in se z nikomer ne razume.
Je Namıkova in moja sestra.
Nisva grda do nje, ona je do naju.
Nikoli ji nisem rekla nič žalega.
Ko bi vsaj vedela, kje je meja, ampak ne ve.
Vede se, kot bi bila gospodarica v moji hiši.
Vsa ta leta se ni nič spremenila.
Navadila sem se. Tudi ti se boš.
To ti govorim, ker se ne razumeta dobro.
Drži, nima me ravno rada.
Rada ima samo Ferhata.
In brata Namıka. Drugo je zlagano.
Do Vildan bom stopila.
Znova se je zaklenila v sobo in jokala.
Se vidiva. - Se vidiva.
Izvolite. - Mislim, da bo Yeter ostala.
Imej jo na očeh, Zeynep, in ugotovi, zakaj ostaja.
Prav, gospa. - Pojdi.
Kako dolgo ostanejo?
Yeter in njeni.
To je tudi njihov dom. Kakor dolgo bodo želeli.
G. Namık, ga. Yeter je prispela. - V redu, hvala.
Z Yeter se ne razumeta. Zgladi odnos.
Dobrodošla, dobrodošla. - Hvala.
Se v tem domovanju tudi dela? Dragi brat, ne naprezaj se.
Ne, kaj naj bi se delalo? - Sprašujem, ker vidim İdil.
Prišla je zaradi večernega dogodka.
Dobrodošla.
Dobro novico hočem. Živci mi popuščajo.
Zdravnica je prišla.
Manjša težava je nastopila, ampak smo jo rešili. Operira ga.
In če pesjan umre, ne da bi povedal?
Potem bomo našli drug način.
Družino sem pripeljal, da me ne bo ovirala.
Pravilno, pravilno. Kaj pa pošiljka? - Cüneyt bo uredil.
Na farmo grem. - Ferhat.
Ne morem ti prikrivati, o čem razmišljam.
Yiğit je prišel delat v Istanbul in računalnik je bil ukraden.
Je mogoče, da ga je on ukradel?
Veš kaj, ali je to samo ugibanje?
Mogoče se mi zdi, ker kuha zamero.
Če bi bil on, bi to naredil že prej.
Maščevanje je jed, ki se poje hladna.
Z našim denarjem je študiral in postal tožilec,
potem pa se je obrnil proti nam.
Če ne bi imel takšnega brata, Yiğit ne bi bil ne tožilec ne moški.
Brata si proti moji volji vedno varoval.
Moj brat je.
In tudi tvoj nečak, stric.
Nisi rekel, da je v življenju razen družine čisto vse laž?
Delo me čaka.
Izvolite.
Gospod tožilec, smem?
Vodja Oddelka za organizirani kriminal, Cem Çınar. Klicali ste me.
Zaprite vrata. - Prav.
DRŽAVNI TOŽILEC YIĞIT ASLAN
Pogovarjala se bova o zaupni zadevi.
Direktor Hakan mi je povedal,
da se vam zdim primeren za vodenje preiskave.
Ponosen sem in počaščen, da bom delal z vami.
Povprašal sem o vas. Zelo zanesljivi ste.
Zato sem vas izbral. - Hvala.
Preiskovala bova občutljivo zadevo.
Preiskovala bova Namıka Emirhana.
Poslovneža Namıka, ki ga vsi cenijo?
Velikega bogastva ni mogoče ustvariti z dobrodelnostjo.
Veliko okostnjakov se skriva za njim.
Je kandidat za župana. Ljudje ga imajo radi.
Moja sestra je zdravnica v njegovi bolnišnici.
Pravkar je odprl novo krilo. Aslı ga hvali.
Stvari včasih niso, kot se sprva zdijo.
Komisar, to vi veste veliko bolje od mene.
Tudi prejšnji tožilec ga je hotel preiskovati.
Zaradi pomanjkanja dokazov se preiskava ni začela.
Menda se družina ukvarja s tihotapljenjem orožja.
Osredotočiti bi se morali na računalnik.
So stvari, za katere ne želijo, da bi jih kdo videl.
Mogoče je kaj o tihotapljenju orožja.
Razumem, želite, da računalnik najdem pred vsemi drugimi.
Prva morava priti do njega.
Za to operacijo veva samo midva. Nikomur ne smete povedati, jasno?
Razumem. Hitro okrevanje vam želim. Ste imeli nesrečo?
Že dolgo tega. V mladosti.
Gospod, če dovolite... Lep dan vam želim.
K mizi. Večerja je že.
Stric Namık jih je poslal s farme.
Kje je Yiğit? Prihaja.
Sinko, pohiti, ohladilo se bo.
Avto se je spet pokvaril. Rabiš pomoč?
Yiğit!
- Brat, brat!
Yiğit! - Brat, boli me!
Ferhat, naredi kaj! - Nič hudega ne bo.
Brat. - V redu je. - Grozno me boli.
Nič hudega ne bo.
Mama, bo brat okreval? - Okreval bo, Gülsüm.
Moj brat ne bo mogel hoditi? - Hodil bo, g. Ferhat. - Ampak?
Bo pa pohabljen. Šepal bo.
Kaj je, bom lahko hodil? - Hodil boš, nič ne skrbi.
Stric Namık bo pripeljal najboljše zdravnike.
Nočem. - Yiğit.
Zaupaj svojemu bratu, v redu?
Zakaj ti meni nisi zaupal pred desetimi leti?
Ostala bi v Boluju v očetovi brivnici.
Krasno življenje bi imela.
Študiraš, mlad si še. Naredi nekaj iz sebe.
Ne govori takšnih stvari.
Vse bom naredil za družino.
Dobrodošli na že stoti ogled Za dežjem posije sonce.
Stokrat sem ga gledala in celega znam na pamet.
Deniz, pridi. Kje je pokovka?
Ne moreš počakati dve minuti?
Ustavila sem film in te čakam.
Kaj delaš?
"Skupaj sva." - "Kje sva skupaj?"
"Si najboljše in najslabše, kar se mi je kdaj zgodilo."
"In žal mi je, da sem te sploh spoznala."
Aslı, kaj pa govoriš? Daj film naprej.
Vzemi pokovko. Zdaj bosta plesala.
Takšne stvari se dogajajo samo v filmih.
Moški v resnici niso takšni, to si zapomni.
To velja tudi za tvojega Sinana.
Zapomnila si bom. Ne govoriva več o mojem fantu.
Dva meseca, dva meseca!
Mojo sobo je spremenila v sobo za goste.
Kaj to pomeni? Pojdi iz hiše in se ne vračaj.
Moja soba je enaka. - Pa sedi v svoji.
Ne pa tukaj, kot da nimaš nobenega dela.
Gospa, kam naj dam? - Sem. - Dobrodošla, Gülsüm.
Kako si? - Dobro. Naj ti poljubim roko, teta.
Kaj se ti je zgodilo? Spremenila si se.
Kot bi te napihnili.
Ves čas čepim na farmi in jem.
Hülya, še fotelj čakam.
Dobrodošla.
Ne zdi se mi, da sem najbolj dobrodošla.
Si takšna zaradi sobe?
Kaj pa naj bi naredila, če te ni cela dva meseca?
Rekla sem, naj tvojo sobo spremenijo v sobo za goste.
Nobena druga soba ni bila primerna za sobo za goste?
V petih minutah si jo spravila v prvotno stanje.
Nadarjena si. Takoj si pustila svoj pečat.
Sestra, poslušala te bom, če se mi boš opravičila.
Če se mi ne boš, nimam časa zate.
Opraviči se tisti, ki naredi napako.
Ker sem najstarejša, poljubi mojo roko.
Hvala bogu, da sta se našli.
Lepo, da si prišel. Pobotali se bova.
Moja sestra, moja draga.
Zdaj se bom odpravila. Veliko dela me čaka.
Sploh na takšen dan.
Namık, hvala za to ponižanje.
Preteklost je treba pustiti v preteklosti, Yeter.
Namık, to se ne bi dogajalo, če bi vsak vedel, kaj sme.
Želel sem ti izreči dobrodošlico, ampak...
Vodo ji moraš dati. Kaj se je zgodilo?
Ta zdravnica dela čudeže.
Dobro ji gre. Rekla je, da bo kmalu končala.
Pridi.
Pridi, pridi.
Ste me gledali?
Je krogla zunaj?
Nekaj sem vprašala. Ste me gledali?
Zakaj bi vas gledal? Ste tako lepi?
Kaj pa potem delate tukaj? - Prišel sem vprašat, ali ste končali.
Nič pretresljivo lepega nisem videl. - Nesramnost.
Kdaj se bo prebudil?
Hvala. Ni za kaj. Naj hitro okreva.
Res ste zelo omikani.
Spi, do jutra se bo zbudil. - Bo govoril, ko se zbudi?
Operacija je bila uspešna.
Pomembno je, da bo preživel. Ni pomembno, ali bo govoril.
Mora govoriti. - Ne razumem. - Ni česa razumeti, moral bo govoriti.
Se bo vsega spomnil?
Razumem, da niste najbolj ljubeči, ampak do očeta ste pa prav kruti.
V šoku ste, ampak to je vseeno kruto.
Ne poskušajte me razumeti. Bo govoril, ko se zbudi?
Vse sem dala od sebe, prav? Poskrbite, da bo dobil kri.
V redu? - V redu.
Doktorica, dolgo ste delali. Izvolite, pojejte večerjo.
Jejte. Ne, brat?
Pekoči in s čebulo so za nas, brez pa za doktorico.
Polni ste predsodkov. Tudi jaz jem pekoče in s čebulo.
Imate samo ajran?
Tudi ajran bo v redu.
Od kod ste? - Kako vam je ime?
Kaj delate? - Pustite.
Začinil vam bom.
Poper? - Malo popra.
Doktorica, midva sva iz Boluja.
Moj brat tako dobro speče meso, da si obliznete vseh deset prstov.
Ne, Ferhat? - Vam je ime Ferhat?
Doktorici je ime pa Aslı. Kakšno naključje.
Ne bodi trapast.
Kaj ni smešno?
Doktorici je ime Aslı, ti si pa Ferhat.
Kot Aslı in Kerem, Ferhat in Sherim.
Neuresničena ljubezen.
Epska zgodba, velika ljubezen. O tem govorim.
Pogledat ga grem in pridem nazaj.
Lep večer želim.
Dober tek.
Zdravnik si, Sinan, ne jemlji tega osebno.
Aslı bi prišla, če bi lahko.
Veš, čemu sem se odrekel, da bi bil z Aslı?
Na to se bom odzval, kot se mi zdi prav.
Deniz. - Cem. Dobrodošel.
Kaj se dogaja? Je zabave konec?
Sploh je ni bilo. Aslı operira in bo do jutra v bolnišnici.
Se hecaš? Prej sem šel iz službe, da ne bi preveč zamudil.
Ni pošteno, ampak tvoja sestra ima pač tako rada svojo službo.
Poglej, Sinan je tukaj. To mu ni čisto nič prav.
Bi ga rad spoznal?
Ne, ne odobravam teh modernih zadev
in najraje bi treščil vsakega, ki mojo sestro samo pogleda.
Cem, Aslı je polnoletna.
Ti nisi njen brat, Deniz. Ne sili me. Šel bom.
Kar sem dajte, hvala.
Sedite.
Sprostite roko.
Naj g. Yunus ostane do jutra. - Jaz bom.
V bolnišnico bi morali, da se vam rana ne vname.
Ko se bo prebudil.
Paziti moram zaradi nečaka.
Kot sem povedala, je moj brat policist.
Lahko vam pomaga.
Kot želite. G. Yunus, boste?
Hvala.
0+, ne?
AB+.
Ste prepričani? - Menda.
Prav.
G. Yunus, pustite pol ure, potem pa to odstranite, prav?
Seveda, seveda, bom.
Mi lahko pokličete taksi? - Vas že čaka.
V redu. Odslej vi skrbite zanj. Mirno noč vam želim.
Moja torbica. Lep večer želim.
Naj mi prinesejo čaj.
Peljite, voznik. Hvala ti, bog.
Kaj se dogaja?
Kaj je, zakaj ne odprete? Peljite, voznik, prosim.
Kaj je narobe? - Doktorica.
G. Ferhat, recite jim, naj odprejo vrata.
Ven. - G. Ferhat, nič več ne morem narediti. Iti moram, čakajo me.
Odpeljite, voznik. - Ne morem.
Rada bi šla domov. - Zakaj kri teče v vedro?
Zakaj ste to naredili?
Ker ste se mi zlagali.
Ta ne more biti vaš oče, ker ima krvno skupino 0+.
Njegov sin ne more imeti skupine AB.
Zakaj ste mi lagali? Tudi brez laži bi vam pomagala.
Kdo je to? Vas je on vzgajal? Ga imate radi kot očeta? Kdo je?
Pridita.
Avto je že tukaj. Pridita, hitro. Dolga pot je pred nami.
Ne grem, ostal bom. Nočem v Istanbul.
Ostal bom v Boluju. Ne grem od očetovega groba.
Odslej sem jaz tvoj oče in ubogal me boš, jasno?
Takoj v avto. Pohiti, dolgo pot imamo.
Doktorica, operirali ste ga in mu rešili življenje.
Ne sprašujte preveč. - Kako naj ne sprašujem?
Koga sem rešila? Zakaj je bil ustreljen?
Zakaj se vpletate? Končajte zdravljenje.
To je delo zdravnika.
Kaj govorite? Zakaj moram ostati? Kaj delate?
Moj brat je policist. Mislite, da me ne bo iskal?
Ste zmešani? Kaj delate? Vi ste ga ustrelili, ne?
Enako se bo zgodilo tudi vam, če boste preveč spraševali.
Kakšne bedarije govorite? Kaj bi radi od mene? Povejte mi.
Tukaj boste ostali in to je vse, kar morate vedeti.
Kakšen psihopat ste? Pustite me. Kako so vas starši vzgojili?
Je to on?
Je to morilec tvojega očeta?
Si prepričan, Ferhat?
Spomnim se teh oči.
Potem pa ubij pesjana.
Jaz?
On je prelil kri tvojega očeta.
Pritisni na petelina.
Pritisni na petelina, da bo tvoj oče počival v miru.
Oče je govoril, da je greh vzeti življenje. - Drži.
Poskrbi, da bo plačal za svoj greh.
Nisi imel rad očeta?
Ga ne boš maščeval?
Poglej. Poglej ga. Ubil je tvojega očeta.
Kakšen sin pa si?
Ferhat? Ferhat, sinko.
Ferhat, kaj se je zgodilo? Ferhat, stoj, stoj.
Kaj se je zgodilo, fant?
Ferhat?
Ferhat. Govori.
Sinko, kaj se je zgodilo? - Mama, morilec sem postal.
Najhujši greh sem storil in vzel življenje.
Je že mimo. - Prelil sem kri.
Tega nisem hotel. V pekel bom šel, ker sem morilec.
Ferhat, zdaj si moški pri hiši. Naredil boš, kar bo potrebno.
Domov hočem, nazaj v Bolu. Delal bom in hodil v šolo.
Vse bo kot nekoč. Oče bi tako želel.
Tvoj oče je mrtev, razumeš? Ni ga več.
Necdet je umrl. Razumeš? Sploh pa Necdet ni več tvoj oče.
Pozabi na Bolu, nikoli se ne bomo vrnili.
Nikoli. Sprejel boš svojo usodo.
Ferhat. Ferhat, stoj! Ferhat, rekla sem stoj!
Kaj delate? Zakaj ste me pripeljali sem? Pustite me!
Pustite me, pustite me! Kaj delate? Pustite me! Kaj delate?
Kaj počnete? Odprite vrata! Izpustite me!
Zakaj doktorici ne dovoliš, da bi šla?
Ugotovila je, da ni šlo za nesrečo. Njen brat je policist. - Ne me basat.
Odprite! Ne morete me zapreti!
Našel bom kaj, da ji ne bo dolgčas.
Odprite! Ne morete me zapreti! Odprite! Mar niste ljudje?
Odprite, odprite vrata!
Izpustite me! Pravim vam, da me izpustite! To je kaznivo!
Kaznovani boste! Izpustite me!
Da vam ne bo na rojstni dan dolgčas. To imate radi.
Kako bi vedeli, kaj imam rada? - Mislite, da je to težko ugotoviti?
ZA DEŽJEM POSIJE SONCE
Z bratom živite, delate nadure in skrbite za potepuške živali.
Rešujete življenja in mislite, da lahko rešite čisto vsakega.
Vedno gledate isti film in vsakokrat jočete.
Z neumnim moškim se greste najstniške igrice.
Sem kaj pozabil?
Nadutež. Nadutež!
Brez srca. Takšnega naduteža mi še ni bilo dano spoznati!
Preveč imenitni stavki za tako kratko poznanstvo.
Poberite se od tod! Poberite se!
Preveč predsodkov imate.
Poberite se, prekleti morilec! - Eno uro jo imej na očeh.
Poglej, k tetovatorki gre.
Razburil se je in nekje mora to sprostiti.
Kaj govoriš? - Ne razumeš, ampak jaz razumem.
Doktorica mu je všeč. Naj ji bog pomaga.
Joj, Ferhat.
Izpustite me od tod!
Še vedno mi nisi povedal, zakaj to delava.
Ne sprašuj me, če ne želiš slišati odgovora.
Ničesar mi ne poveš o sebi. Samo tvoje ime vem.
Še to je preveč.
Prišla sem v njeno sobo in ji rekla, naj mi poljubi roko.
Ni mi je hotela. Takrat pa se je v sobi pojavil Namık.
Pozdravil je Yeter in takoj je bila kot kužek.
Pomilujem jo. Rekla sem ji, da ji kot starejša odpustim.
Po očetu imava to, da sva dobra človeka.
Bi jo spustila v hišo, če ne bi bila?
Rekla bi, da je očetov pankrt in zaloputnila z vrati.
Zelo sta dobra. Menda ni v redu, če se bratje in sestre prepirajo.
Ne vem veliko o tem, ker nimam sorojencev.
Smem h g. Namıku? Govor bi moral začeti.
Seveda, ljubica. Namıkova desna roka si.
Opravičujem se. - Opravi svoje delo.
G. Namık, boste začeli govor? - Ne, zdravnice še vedno ni.
Dr. Ebru mi je rekla, da dr. Aslı ne bo. - Je prišla?
Tam je.
Hvala.
Ebru, prišla si.
Dr. Aslı je rekla, da te ne bo. - Vročino sem imela.
Nisem se dobro počutila.
Nesreča je bila, rabili so kirurga in je šla Aslı namesto mene.
Zato sem se lahko oglasila.
Hitro okrevanje ti želim. In pa dober tek. - Hvala.
Boš začel govor? - Čez pet minut. - Prav.
Ja. - Si namesto dr. Ebru odpeljal drugo doktorico?
Ja, tako se je zgodilo. - Kako se je to zgodilo? Je Aslı?
Prav ona.
Aslı dela z menoj. Skupaj sva odprla krilo bolnišnice.
Kaj to pomeni?
Ne bi smel vzeti Aslı. To je bila huda napaka.
Prišla je v reševalno vozilo.
Tista, ki si jo hotel, je zbolela. Nič nisem mogel.
Prekleto. Prekleto.
Prekinil bom, če si končal. - Njen brat je policist.
Drži, povedala mi je. - To sploh ni dobro. - Lahko noč.
Je vse v redu? - V redu. - Bova začela? - Pa dajva.
Vas lahko prosim za pozornost? G. Namık bo povedal nekaj besed.
Najdražji, dobri ljudje, res ste zvesti prijatelji.
Pokličemo in pridete. Bog vas blagoslovi.
Kot veste, smo odprli novo krilo bolnišnice.
Otroci se bodo tam brezplačno zdravili.
Tega ne delam, ker bi želel reklamo.
Kot vedno govorim, je dobrota nalezljiva.
Verjemite, da je občutek, ko naredite nekaj dobrega, čudovit.
Ne morem opisati miru, ki je napolnil moje srce.
Naj tudi vam Bog nameni takšen mir.
Še naprej veliko uspeha. - Hvala.
Se ti ne zdi, da si pretiraval?
Povedal sem, kar mi je padlo na pamet.
To tudi je težava. Namık, sprosti se.
Nihče ne ve in nihče ne bo izvedel.
Ferhat bo našel računalnik.
Vem, da ne spite.
Te boli glava?
To vedno pomeni težavo v telesu.
Vreme je krivo. - Ni samo to.
Tako dolg uvod lahko pomeni samo težave.
To je jasno. - Novica je prispela.
Tvojega brata Yiğita so premestili v Istanbul.
Na sodišče Bakırköy.
Nisi prav pameten. To je teden dni stara zadeva.
Ferhat, teden dni se sprašujem, kako naj ti povem.
Tožilec je pred našim pragom. Kako bo to?
Zgodilo se bo, kar se mora.
Yiğit bo opravljal svoje delo, mi pa svoje.
Izvolite.
Komisar, izvolite. Dobrodošli. - Hvala.
Je Ferhat Aslan tukaj? - Ferhata Aslana ni.
Kaj je narobe? - Dolga zgodba.
Lahko sedete. - Ne, v redu je, hvala.
Boste kaj spili? - Najlepša hvala.
Bratranec, težave imamo.
Abidin, ni treba, da mi poveš, ker preberem s tvojega obraza.
Kaj je, je naš ovaduh umrl? - Ne, še huje, policaj je prišel.
Kaj hoče?
Ni mi povedal. Notri te čaka. Pojdi ga vprašat.
Si zmešan? Noter si ga spustil? - Policaja nismo mogli pretepsti.
Morali smo ga spustiti noter. - Prav ste naredili. Kje je doktorica?
Ni težav, spi. - Naj spi. Ne sme je slišati, če se bo zbudila.
Vodja Oddelka za organizirani kriminal, komisar Cem Çınar.
Komisar, ste se prišli nadihat svežega zraka?
Poklicali bi nas na postajo in prišli bi.
Ni mi všeč, da delate racije.
Prišel sem, da bi pomagali roki pravice, g. Ferhat.
Direktor varnosti vašega podjetja, Âdem Sönmez, je od včeraj pogrešan.
Veste, kje je? - Je morda otrok? Naj bi ga iskal od vrat do vrat?
Mogoče ima ljubico in je šel k njej.
Ne, nič takšnega ni.
Njegovo družino skrbi, da mogoče ni več živ.
Njegov sin je prijavil, da je tudi mama dobila grožnje.
Komisar Cem, na tisoče zaposlenih imam. Ne morem biti vsem za petami.
Tudi mi preiskujemo. Če bomo kaj izvedeli, bomo obvestili policijo.
Ne mučite se, g. Ferhat. Do zdaj sem, hvalabogu, razrešil vse primere.
Odkril bom storilce in vas obvestil.
Hvala.
Velika farma. Koliko hektarjev meri? - Kolikor jih rabimo.
Še se bova videla, g. Ferhat.
Je kaj narobe, brat? - Dobro si opravil.
Utišal si Âdemovo ženo, kaj?
Tebe in Cüneyta bi moral ubiti.
Kaj naj bi? Njegov 17- letni sin je prijavil izginotje.
Ne skrbi, pogovorila se bova z njim in zadeva bo rešena.
Ugotovi, kdo je ta komisar.
Naš človek na policiji naj izve, kako si je drznil priti sem.
V redu, ne skrbi.
Opravil si z njim.
Če bi imel tukaj 50 trupel, policija tega ne bi izvedela.
Âdem je notri v komi, doktorica mirno spi.
Policaj je prišel in moj brat Ferhat ga je odgnal.
Če ne bi bil sin moje tete, takšnega govorjenja ne bi preživel. Veš to?
Kaj sem rekel? Če sem preveč povedal, oprosti.
Ne boj se. Nehaj se hecati, ampak razišči, kdo je ta.
Zaradi včerajšnje prijave sem šel do nekega Ferhata.
Nevaren se mi je zdel. In dober igralec.
Živčen se mi je zdel, g. tožilec, ampak ne bodiva preveč sumničava.
Vsi so zaskrbljeni zaradi računalnika.
To družino imejte na očeh.
Razumem, g. tožilec.
Dobro jutro.
Koliko je ura? - Pozno je, vse zanimivo ste zamudili.
Niti bomba vas ne bi zbudila. Nisem hotel, da se posušijo.
Če berete takšne knjige, vaš fant ne more biti princ na belem konju.
Kje ste jo našli? - Menil sem, da se boste želeli preobleči.
Kje ste jih našli? To so moje obleke. - Bi raje nosili tuje?
Ste bili v moji hiši, se dotikali mojih stvari? Kako ste vstopili?
Ni bilo težko. Brata policaja ni bilo doma.
PRINC NI LJUBIL PRINCESE
Samo vaša gospodinja in posušene rože.
Kako ste si drznili s krvavimi rokami dotikati se mojih stvari?
Delo naju čaka, pridite. - Ven, preobleči se hočem.
Poberite se! - Zalijte jih.
Kako si drznete vdreti v mojo hišo, se dotikati mojih stvari?
Ven, preobleči se hočem! - Ne gledam.
Norec ste. Kaj ste delali v moji hiši?
Âdem se ni zbudil. Prebuditi ga morate. Rabite še kaj?
Psihopat ste, bolnik, na zdravljenje morate.
Rabite še kaj? - Da se mi ne približujete.
Punca.
Pridi.
Pridi, moja lepa punca. Pridi, moja lepa punca.
Kaj si delala danes?
Je pohabljeni pes vaš?
Presenetljivo, da vam je za nekoga mar. Zanimivo.
Nikoli ne zaprete ust.
Kar delate, je zločin. Moj brat vas bo našel.
Hodite. - Baraba.
Izpustite me.
Ne bom ga prebujala, lahko umre. - Dovolj je, če živi pet minut.
Dajte.
Dobro jutro. Od sinoči spi.
Če ga na silo prebudim, lahko doživi šok in umre.
Včeraj ste zahtevali, da ga rešim, danes naj ga ubijem.
Ubogajte me. Prebudite ga. - Ne morem.
Ne jezite me.
Ne bom naredila, kar kot zdravnica vem, da se ne sme.
Ste razumeli? Ne trudite se, sama bom našla svojo celico.
Kaj se je zgodilo? Kaj ste naredili? Kaj ste naredili?
Kaj ste naredili?
Naslednja gre v glavo.
Zaradi vas bo umrl.
Kaj je, doktorica?
Vas je minila dobrota?
Ste šli na temno stran?
V redu. Pojdite.
Dajte. Imate moje dovoljenje.
Dajte!
Si Yunus ne zasluži živeti?
Doktorica, rotim vas. Ne odidite, prosim.
V redu. V redu, v redu, v redu, ven.
Dobro.
Najprej oskrbite Yunusa, potem pa prebudite Âdema.
Žal mi je, Yunus, žal mi je. Zaradi mene se je to zgodilo.
V redu je, doktorica. - Dajte mi telefon.
Brat je policist, rešil naju bo. Telefon mi dajte, lepo vas prosim.
Nihče vas ne more rešiti. Naredite, kar vam ukažejo.
Ne ugovarjajte. - In če bom, Yunus, in če bom?
Ne boste preživeli, doktorica. Ubili vas bodo.
V bolnišnico bi moral.
Poskrbeli bodo zanj. - Povejte mi, kaj je z Âdemom.
Ne približujte se mi. - Sem dovolj daleč? Hodite.
Če ga bom prebudila, bo ta moški umrl.
Lahko. Ne rabim ga za dolgo, samo nekaj vprašanj zastavim.
Ne želite ga ohraniti pri življenju, ne? - Natanko tako.
Samo en podatek rabim. Zame je dovolj, če živi pet minut.
Dajte. Dajte.
Dajte. Hitro. Dajte.
V redu, v redu, v redu. Ne tako.
Âdem, me slišiš?
Me sliši? - Ne vem, lahko sliši, lahko pa tudi ne. - Âdem.
Halo!
Sliši.
Âdem, kje je računalnik?
Znova ga bom uspavala. - Ne, sliši me.
Kje je računalnik?
Pokliči strica. - Ne stricu, meni boš povedal.
Samo tvojemu stricu.
Lahko tako zdrži eno uro? - Ne vem, mogoče ne more.
Do hleva, hodite. - Ničesar več ne morem narediti. Izpustite me, prosim.
Šli boste, ko bo konec. Hodite.
Rotim vas, pomembna operacija me čaka. - In?
Esra Doğan je majhna punčka. Preverite, v bolnišnici je.
Ste edina doktorica v državi? - Tumor ima. Nobenega drugega noče.
Noter. - Prosim, ne delajte tega.
Težko smo zbrali denar. Kandidat za župana, Namık Emirhan, je pomagal.
Tudi njemu sem obljubila, da bom pozdravila punčko.
Prosim, v mojih rokah je življenje te punčke.
Prosim, izpustite me.
Morilec ste!
Izpustite me od tod!
Namık.
Ne straši me. Si dobro?
Si dobro?
Zdaj sem dobro.
Boriti sem se moral za vse, kar sem dosegel.
Nisem imel staršev. S sorojenci sem prišel iz Boluja.
Delal sem. Govorili so mi, da mi ne bo uspelo, ampak sem vztrajal.
Jemal sem življenja in dajal življenja.
Moji grehi so hujši, kot si lahko misliš.
Zdaj bo konec z menoj.
Pojavili se bodo dokumenti in vse bo prišlo na dan.
Ne bom ostal samo brez županskega stolčka, ampak tudi brez svobode.
Vse to se lahko zgodi zelo hitro.
Ali smrt ali zapor.
Ti si še mlada. Nočem, da bi se ti kaj zgodilo.
Preden zavlada strah, se oddalji od mene.
Tega mi ne moreš reči. Tega mi ne moreš reči.
Nisva kot prijatelja boljše orožje?
Ko gre bomba v zrak, najprej rešiš prijatelja, potem sebe.
Tako mi to delamo, lepotica. - Jaz tudi.
Če je na koncu poti smrt, bova po tej poti šla skupaj.
Prijateljstvo je izdihniti skupaj.
Nikamor ne bom šla in to moraš vedeti.
Sploh pa vojna še ni izgubljena.
Verjetno ne bomo stali križem rok.
Ankete javnega mnenja ti kažejo prepričljivo vodstvo.
Namık, nič se ne bo zgodilo. Ljudje te imajo radi.
Nihče ni čist. To bomo premagali.
Ljubica,
če ne najdemo računalnika, bom ob vse.
Adijo in hvala. - Strašno si čeden.
Ferhat, poberi skodelici. - V redu, oče.
Necdet, srečno pri delu. - Hvala, Feyzullah.
Mir s teboj. - Mir naj bo s teboj.
Stric, dobrodošel. - Hvala, fant moj.
Sinko.
Stricu in meni prinesi dve kavi. - V redu, oče.
Prišel sem iskat svojega sina Ferhata.
Ti tvoji zvesti psi niso povedali? - Necdet. - Nemogoče.
Odpeljal ga bom. Moj sin je.
Zapustil si ga, preden se je rodil. Yeter je imela trebuh do grla.
Vzel sem jo v svoj dom. Ne boš mi uničil družine.
Predstavil si se mu kot stric. Ne meči madeža na mojo družino.
Prihajam s pogreba svojega sina. Misliš, da trezno razmišljam?
Ferhat bo moj naslednik. Dobil ga bom nazaj.
Kaj mi praviš? Mu boš rekel, da si odslej ti njegov oče?
Mene ima za očeta.
Ni pomembno, ali te ima za očeta, vzgajal ga bom jaz. - Ne dam ti ga.
Sina ne bom dal v tvoje krvave roke.
Pokvaril ga boš in na koncu bo kot ti.
Moj sin je. - Jaz sem ga vzgajal.
Moj sin je. Ubiti me boš moral, če mi ga boš hotel vzeti.
Če ne gre drugače, te bom pač ubil.
Sem že, stric.
Ferhat. Sinko, si se opekel, si dobro?
Oče, kaj se je zgodilo? - Nič.
Necdet, imaš težave? - Nič ni.
Pojdi noter. Umij si roke in obraz.
Stric, hitro moraš priti. Âdem hoče govoriti s tabo.
Je doktorica Aslı še tam? - Je. Našel bom rešitev.
Punco zakleni, da se ne bova srečala. - Ne skrbi.
Ebru, dobro jutro. Je Aslı že končala? - Ni je tukaj.
Rekla je, da ima operacijo. - Včeraj je šla namesto mene na kraj nesreče.
Vprašala sem in rekli so mi, da se ni vrnila. Telefon ima izključen.
Mislila sem, da je šla domov spat. - Cem mi je napisal, da je ni doma.
Kje pa potem je?
Tudi na vizito k Esri ni prišla. - K Esri Doğan?
Tega ne bi zamudila. Vedno govori o njej.
Mojbog, mojbog.
Poklicala bom Cema. Mogoče on kaj ve.
Dobro jutro. Se je prebudi? Klical je Namıka.
Prebudil se je. - Kje je Ferhat? - Z Abidinom je.
Potem bom pa počakal pri Âdemu.
Izvolite, vam lahko pomagam? - Kje je Cem?
Na terenu je, ampak bo prišel. Lahko ga počakate.
Skrbelo me je, ker ne dobim ne njega ne sestre. - Kmalu pride.
Cem mi ni niti malo všeč. - Skrajšaj.
Na Oddelku za organizirani kriminal je glavni in vsi ga imajo radi.
Pameten in pogumen policist, ta Cem Çınar.
Ni pa to najhuje. - Ja?
Izkazalo se je, da mu poveljuje Yiğit.
Včeraj sta se sestala. Očitno je, da sodelujeta.
Sta se spravila na nas?
Yiğit je našel pajaca in ga poslal k nam.
Šef je prišel. Pojdi k vhodu.
Prasec Âdem hoče mene? - Pohiti, lahko umre.
Kje je Aslı? Ne sme me videti. - Ne skrbi, zaklenili smo jo.
Brat Âdem.
Brat Âdem, kaj si naredil z računalnikom?
Brat Âdem, naj najino maščevanje ne ostane nedokončano. Kam si ga dal?
Poskrbel bom za tvojo družino, tvojega sina vzgajal kot svojega.
Zjutraj je komisar Cem preiskoval Âdemovo izginotje.
Tega možakarja bi morali imeti na očeh.
Stiskajo nas.
Če ne najdemo računalnika, je to konec.
Ja, brat, ja.
Računalnik...
Je na ladjici.
Dal sem ga otroku glasbeniku. - Cüneyt.
Kaj si rekel? Kje je računalnik?
Zadavil te bom. Kje je? - Ven.
20 let si delal pri meni.
Hranil sem te.
Kaj ti je manjkalo, da si mi zaril nož v hrbet?
Denar je včasih vreden več od zvestobe.
Smrt je prišla pote, ti pa še vedno lažeš.
Ne utrujaj nas, Âdem. Kje je računalnik?
Za koga delaš in komu si ga dal?
Ne razumem. Govori.
Zadavil te bom!
Vedno sem te preziral.
G. Namık?
Hudo napako ste naredili, doktorica.
Hudo.
G. Namık, kako ste mogli? Verjela sem, da ste dober človek.
Kako ste mogli to narediti? - Ni vse, kot se zdi, ga. doktor.
To je življenje. Vsak ima dober in slab obraz.
Ta Namık sem jaz in tisti Namık sem tudi jaz.
Abidin. Teslo.
Kaj se bo zgodilo z menoj? Nič mi ne naredita, prosim.
Prosim, prosim, prosim.
Deniz te čaka v pisarni.
Deniz? - Cem, Aslı je izginila, ni je.
Kako je lahko izginila?
V hiši je ni, v bolnišnici tudi ne, ne oglasi se.
Mogoče ima prazno baterijo. - Pravim ti, izginila je.
Včeraj naj bi imela operacijo. Ni je imela.
Popoldne je šla iz bolnišnice in nihče več je ni videl.
Deniz, kaj govoriš?
Prosim, ne, izpustita me. Prosim, izpustita me. Rotim vaju.
Ga. doktor.
Zakaj ste nos vtikali, kamor ne bi smeli?
Zaklenili smo vas. Zakaj ste zbežali?
Radi smo vas imeli.
Nikomur ne bom ničesar povedala, samo izpustite me.
Nikomur ne bom povedala. Prosim.
Kar prosite, je nemogoče. - Kako je nemogoče?
Me boste do smrti zadrževali tukaj?
Prisežem, da ne vem. Ferhat bo odločil.
Prosim. Mi pa vsaj vi pomagajte. Prosim, pomagajte mi.
Zmešalo se mi bo. Zmešalo se mi bo.
Prosim, pomagajte mi, prosim.
Bog, pomagaj mi.
Škoda, Aslı je dobra zdravnica. - Kar je, je.
Prekleto. Tako malo mi je manjkalo do županovanja.
Videla te je, ni druge.
Ti odločaš. Kaj naj naredim s punco?
Ubij jo in se znebi trupla.
Njen brat je policaj. Temu primerno ukrepaj.
Če je ne bo našel, bo primer zaprt.
V redu. - Takoj.
V redu.
Ne dotikajte se me, ne dotikajte se me!
Ferhat, prosim, izpustite me.
Izpustite me, prosim, izpustite me.
Kam me peljete? Prosim, izpustite me.
Izpustite me.
Hodite.
Nikar, prosim, nikar.
Ferhat, prosim, nikar.
Prosim, ne ubijte me.
Prosim, nikar.
Živa se. Živa sem.
Srce mi bije, kri teče po mojih žilah. Živa sem.
Prosim, Ferhat. Nihče se ne rodi slab, nihče.
Ne vem, zakaj ste postali takšni,
ampak tudi v vas mora biti nekaj dobrega.
Doktorica.
Se vam zdi, da bom nasedel takšnemu govoričenju?
Ne trudite se.
Pa me ustrelite, ustrelite me, ampak moja kri ne bo zastonj.
Nikar ne pozabite imena Cem Çınar.
Moj brat vas bo našel.
Moja smrt ne bo ostala nekaznovana. Prišel bo po vas.
Cem Çınar je vaš brat?
Brat.
Bi radi živeli?
Rada bi živela.
Doktorica.
Poročiti se boste morali z mano.
Če boste moja žena in boste nosili moj priimek, lahko ostanete živi.
Svojih ne ubijemo.
Mi odločamo o življenju in smrti.
Odločitev je vaša.
Ljubezen. Nemogoče dela mogoče in skuša premagati usodo.
Ljubezen.
Vsaka ljubezen se začne z namenom postati epska.
Nekatere se rodijo, rastejo in umrejo.
Nekatere pa postanejo prave ljubezni.
KONEC 1. DELA